यह जान लें की चिकित्सक सहायता कब लेनी है चोट की वजह से आई सूजन का इलाज सामान्य सूजन का इलाज
अगर कुछ दिनों तक उपर्युक्त विधियों का उपयोग कर के सूजन कम नहीं होती, तो एक डॉक्टर से जांच करवा कर यह सुनिश्चित कर लें की कोई अंतर्निहित समस्या तो नही है |   गर्भावस्था के दौरान गंभीर सूजन प्री-एक्लेम्पसिया (pre-eclampsia) का संकेत हो सकता है, जो की एक गंभीर हालत है जिससे सूजन के साथ उच्च रक्तचाप होता है |  कुछ दवाएं शरीर में सूजन पैदा कर सकती है | एंटी-डिप्प्रेसेंट (अवसाद विरोधी दवाएं), हार्मोनल उपचार, और रक्तचाप की दवाएं सूजन पैदा कर सकती है |  हार्ट फेलियर (Heart failure), किडनी फेलियर, और लिवर फेलियर के कारण शरीर में  तरल पदार्थ जमा हो जाते  है और इससे सूजन हो सकती है | सूजन के साथ अगर कोई और लक्षण है तो इसका मतलब है की आपको हार्ट, किडनी या लीवर की कोई समस्या है और आपको तुरंत ही चिकित्सा सहायता लेने की ज़रुरत है | यदि आपको निम्न लक्षणों में से कोई लक्षण है तो जल्द ही डॉक्टर से मिलें:  आपको सीने में दर्द का अनुभव हो रहा है |  आपको सांस की तकलीफ है। आप गर्भवती हैं और अचानक सूजन में वृद्धि हुई है। आपको बुखार है। आपको पहले से हार्ट या लिवर की समस्या है और आपको सूजन महसूस होती है | आपका सूजन वाला अंग छूने पर गर्म महसूस होता है। आपके शरीर में सूजन चाहे किसी चोट की वजह से आई हो या फिर रक्त का संचार कम होने की वजह से, सबसे बेहतर यही होगा की सूजन वाली जगह को थोड़े समय आराम करने दें | यदि आपके पाँव में सूजन है, तो कोशिश करें की कुछ दिन तक उस पर ज़्यादा भार न डालें, जब तक उसकी सूजन कम् नही हो जाती |   अगर आपके पैर में चोट है तो, सूजन वाली जगह को दबाव से बचाने के लिए बैसाखी या एक छड़ी के उपयोग पर विचार करें | अगर किसी चोट की वजह से आपके हाथ में सूजन आई है, तो काम करने के लिए दूसरे हाथ का उपयोग करें, या किसी और से मदद के लिए पूछें | किसी भी समय आप बैठे हों या लेटे हों, तो सूजे हुए स्थान को तकिये के सहारे से थोड़ा ऊपर रखें, ताकि वह आपके दिल के स्तर से ऊपर आ जाए। यह सूजन वाली जगह पर रक्त जमा होने से रोकता है और रक्त संचार को बढ़ाता है ।  यदि आवश्यक हो तो अपने हाथ को ऊंचा रखने के लिए एक गोफन का प्रयोग करें | यदि आपकी सूजन गंभीर है, तो यह सुनिश्चित करें की आप नीचे बैठें और कुछ घंटों के लिए सूजन वाले शरीर के अंग को ऊपर उठा कर रखें | ज़्यादा तापमान सूजन को बदतर कर देता है, इसलिए अपनी सूजन पर ठंडी सेक लगाकर उसे आराम दें | त्वचा पर सीधे बर्फ लगाने से बचें, उसकी जगह एक तौलिया में एक आइस पैक लपेटें और सूजन वाली जगह पर लगाएं | इसे एक समय पर 15 मिनट तक, और दिन में कई बार करें | सूजन को काम करने वाली दवायें (non-steroidal anti-inflammatory drugs), ऐसी दवाएं हैं जो दर्द और सूजन को कम कर सकती हैं | इस तरह की सबसे प्रचिलित दवाओं में मुख्यतः एसिटामिनोफेन (acetaminophen), आइब्रूफेन (ibuprofen), और नाप्रोक्सेन (naproxen) होता हैं | आपकी इस स्थिति के लिए सबसे अच्छा इलाज क्या हो सकता है इसके बारे में जानकारी के लिए अपने डॉक्टर से बात करें | हालांकि आप सूजन वाली जगह को आराम करवाना चाहते हैं, परन्तु विस्तारित अवधि के लिए उसे न चलाने से रक्त परिसंचरण कम हो सकता है और इस से अंततः आपकी सूजन बढ़ सकती है | अपने नियमित दिनचर्या के दौरान, थोड़ी थोड़ी देर बाद उठें और चारों ओर चलें, और अपनी साप्ताहिक दिनचर्या में कम प्रभाव वाला व्यायाम शामिल करें | इसमें योग, तैराकी, और बात करते हुए चलना शामिल है |   यदि आप पूरे दिन एक डेस्क पर बैठते हैं, तो कभी कभी एक खड़े डेस्क का उपयोग करें | यदि वह एक विकल्प नहीं है, तो हर घंटे के बाद कार्यालय में ही थोड़ा यहाँ वहां चलें | जब आप बैठे हों, तो अक्सर अपने बैठने की स्थिति बदलें और जब भी संभव हो तो अपने पैरों को थोड़ा ऊपर उठा कर रखें | सोडियम के उच्च स्तर से सूजन हो सकती है, इसलिए उन खाद्य पदार्थों से बचें जिनमे सोडियम की मात्रा ज़्यादा हो | इसके अलावा, आपके सिस्टम से नमक फ्लश करने के लिए बहुत सारा पानी पीयें |  अपने पानी की सफाई की गुणवत्ता बढ़ाने के लिए,उसमें ककड़ी और नींबू के स्लाइस डालें - ये दोनों प्राकृतिक एंटी-इनफ्लेमेटरी हैं | जब भी संभव हो,तो सोडियम युक्त पेय पदार्थों की जगह पानी का चयन करें | यहां तक कि मीठे पेय पदार्थ में भी अक्सर सोडियम का स्तर ज़्यादा होता है। सूजन वाली जगह पर तंग कपडे डालने से रक्त प्रवाह सीमित हो सकता है, जिससे आपकी सूजन और बढ़ सकती है | तंग कपड़े (विशेष रूप से नायलॉन मोजा या गार्टर्स ) पहनने से बचें, और इसके बजाय  सूजन को कम करने में सहायक मोजा या स्टॉकिंग्स पहनने की कोशिश करें | यदि आप मैग्नीशियम की कमी से ग्रस्त हैं, तो उसकी वजह से आपकी सूजन और बदतर हो सकती है, इसलिए मैग्नीशियम की खुराक खरीदें और हर रोज़ 250 मिलीग्राम खुराक ले | टॉनिक वाले पानी में बुलबुले और कुनैन आपकी सूजन को सीमित करने में मदद कर सकते हैं | एक डिश में ठंडा (अगर आप ठंडा नहीं संभाल सकते है तो गुनगुना ) टॉनिक वाला पानी लें और उसमे हर रोज़ 15-20 मिनट तक अपना सूजा हुआ हिस्सा दाल कर रखें | पानी में डालने के बाद एप्सम नमक प्राकृतिक एंटी-इनफ्लेमेटरी के रूप में काम करता है | अपने नहाने के गर्म पानी में सादे एप्सम नमक के दो बड़े चम्मच डालें और इसे अच्छे से पानी में मिलने दें | अच्छे परिणाम के लिए इसे हर रोज़ करें | सूजन वाली जगह पर मालिश करने से सूजन कम होती है और रक्त प्रवाह बढ़ता है | या तो एक पेशेवर से मालिश करवाएं या फिर अपने शरीर की सूजन वाली जगह पर खुद से ही मलें | इस प्रक्रिया को आसानी से करने के लिए अंगूर के तेल (grapefruit essential oil) का प्रयोग करें | यदि आप खुद से मालिश ले रहे हैं, तो यह ध्यान दें की मालिश करते हुए ऊपर की तरफ मलें न की नीचे की तरफ |
यदि आपकी सूजन पुरानी हो चुकी है तो एक डॉक्टर से मिलें: अगर आपको कोई अन्य गंभीर लक्षण है तो तुरंत अपने डॉक्टर से बात करें: सूजन वाले क्षेत्र को आराम करने दें: सूजे हुए शरीर के अंग को ऊपर रखें: एक ठंडी सेक करें: दवाई लें: कम प्रभाव वाला व्यायाम करें: अपने खाने में सोडियम की मात्रा कम करें: अपने कपड़ों को समायोजित करें: मैग्नीशियम की खुराक लें: सूजन वाली जगह को टॉनिक वाले पानी में भिगोएँ: एक एप्सम नमक का स्नान लें: मालिश लें:
https://www.wikihow.com/Treat-Swelling https://www.wikihow.com/Treat-Swelling https://www.wikihow.com/Treat-Swelling
Knowing When to Seek Medical Attention Treating Swelling Caused By Injury Treating General Swelling